Държавен вестник, бр. 59, 2000 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  59
4.3. всички дейности по предоставената концесия
да се извършат в съответствие с установените техни-
чески и технологични стандарти;
4.4. всяка геоложко-техническа, екологична и дру-
га документация, свързана с обекта на концесията, е
собственост за концедента; за срока на концесията
документацията се води от концесионера;
4.5. концесионерът се задължава да извършва до-
бива, като:
4.5.1. осигурява оптимално изземване на запасите
при среден рандеман на добива 90 %;
4.5.2. разработва находището добросъвестно, като
не допуска неправилна изборна експлоатация, която
може да доведе до загуби на природни богатства или до
икономическа неизгодност за бъдещото разработване
на находището;
4.5.3. изземва подземните богатства от земните
недра при минимални загуби, като се спазват закони-
те, правилниците и наредбите за правилното и безо-
пасно разработване;
4.5.4. не застрашава компонентите на околната
среда;
4.5.5. осъществява свързаните с концесията дейно-
сти съобразно утвърдените със съответните проекти
ред на изземване на запасите, ограничения и мерки за
опазване и възстановяване на земните недра и околна-
та среда, ред и етапност за рекултивация на нарушени-
те терени;
4.5.6. гарантира нормалната експлоатация на обек-
та на концесия за срока на концесионния договор.
5. Определя основните права и задължения по кон-
цесията, както следва:
5.1. основни права на концесионера:
5.1.1. да добива подземни природни богатства—
инертни материали от находище “Срем”;
5.1.2. право на собственост върху добитите инертни
материали;
5.1.3. право на собственост върху отпадъка от доби-
ва и преработката;
5.1.4. да извършва за своя сметка и след предвари-
телно съгласуване с концедента и с компетентните
държавни органи необходимите дейности за експлоа-
тационно проучване само в границите на концесион-
ния обект по т. 1;
5.1.5. да складира отпадъците от добива и прера-
ботката на инертни материали;
5.1.6. да изгражда сгради и съоръжения и да извър-
шва други необходими подобрения, свързани с ползва-
нето на концесионния обект, след предварително съг-
ласуване с концедента;
5.1.7. да сключва договори с трети лица—физичес-
ки и/или юридически, на които възлага изпълнение на
отделните работи, свързани с концесията;
5.2. основни задължения на концесионера:
5.2.1 да добива подземните природни богатства—
инертни материали, съгласно клаузите на концесион-
ния договор, както и да складира откривката и отпадъ-
ците от добива и преработката на насипища въз основа
на проекти, съгласувани от концедента и компетент-
ните държавни органи;
5.2.2. да преработва добитите инертни материали
въз основа на годишните инженерни проекти, обвър-
зани с техническия проект за експлоатация за срока на
концесията;
5.2.3. да заплаща дължимото концесионно възнаг-
раждение при условия и в срокове, определени в кон-
цесионния договор;
5.2.4. да уведомява концедента, в случай че започне
да реализира крайни продукти извън утвърдената но-
менклатура;
5.2.5. допълнително да заплаща концесионно въз-
награждение за крайните продукти по т. 5.2.4 съгласно
клаузите на концесионния договор;
5.2.6. да предава на концедента цялата документа-
ция, съдържаща новопридобита информация, и да не я
предоставя на трети лица;
5.2.7. да представя на концедента месечни отчети
за действително добитите количества инертни мате-
риали, за произведените количества крайни продук-
ти, както и справка за приходите от продажби на
крайни продукти до 15 дни след изтичането на съот-
ветния месец;
5.2.8. да уведомява незабавно концедента и ком-
петентните държавни органи за нововъзникнали об-
стоятелства, създаващи опасност за националната си-
гурност, отбраната на страната, обществения ред,
околната среда, както и за защитени със закон тери-
тории и обекти;
5.2.9. да спазва нормативните изисквания за опаз-
ване на околната среда;
5.2.10. да разработи и представи за съгласуване от
концедента и от компетентните държавни органи про-
ект за поетапна рекултивация на обекта на концесия в
срок до 6 месеца от обнародването на решението; да
извърши рекултивацията на обекта съгласно изготве-
ния проект;
5.2.11. да разработва и представя за съгласуване от
концедента и от компетентните държавни органи за-
дължителна минимална екологична програма за всеки
5-годишен период от срока на концесията, както и да
предвиди средства по конкретните мероприятия; в срок
до 6 месеца от обнародването на решението да предс-
тави за съгласуване от концедента и от компетентните
държавни органи задължителната минимална еколо-
гична програма за първия 5-годишен период;
5.2.12. да съгласува с концедента и с компетентни-
те държавни органи техническия проект за експлоата-
ция на концесионния обект за срока на концесията и
всяка негова актуализация;
5.2.13. да съгласува с концедента и с компетентни-
те държавни органи всеки годишен инженерен проект
до 30.I на настоящата година; след съгласуване с кон-
цедента техническият проект и годишните инженерни
проекти стават неразделна част от концесионния дого-
вор, а концесионерът е длъжен да изпълнява задълже-
нията, произтичащи от тях;
5.2.14. да представя ежегодно към 30.I на концеден-
та и на компетентните държавни органи геоложки отчет
за изменението на запасите през изтеклата година (в
съответствие с действащата класификация на твърди
подземни богатства) за отразяването им в Национал-
ния баланс на запасите;
5.2.15. да представи на концедента и на компетен-
тните държавни органи доклад за остатъчните запаси
в находището при възникнала необходимост от ликви-
дация или консервация;
5.2.16. да съставя и да води изискващата се за пра-
вилната и безопасна експлоатация на обекта геолож-
ка, технологична и техническа документация;
5.2.17. да осигури безопасността и здравето на ра-
ботниците, медицинско обслужване на територията на
обекта, обучение, квалификация и преквалификация
на необходимия за експлоатация на находището персо-
нал, работно и специално работно облекло, застрахо-
ване на персонала, социално осигуряване за безрабо-
тица съгласно действащата нормативна уредба, соци-
алната програма за осъществяване на свързаните с кон-
цесията дейности;
5.2.18. да съобразява договорите си с лицата по
т. 5.1.7 с клаузите на концесионния договор, както и да
представя на концедента копия от тях;
5.2.19. условията по т. 5.2.18 следва да бъдат отра-
зени във всички договори с трети лица;
5.2.20. да изпълнява задълженията си по договора с
грижата на добър търговец;